जमशेदपुर. मुख्यमंत्री रघुवर दास शनिवार को कोल्हान प्रमंडल के दौरे पर चाईबासा आ रहे हैं। वे झारखंड बजट 2016-17 की तैयारियों को लेकर जनता का सुझाव प्रमंडल स्तर पर लेंगे। इसके लिए प्रशासनिक स्तर पर चाईबासा के माधव सभागार में बजट सुझाव पर परिचर्चा का आयोजन किया गया है।
इसमें कोल्हान प्रमंडल के तीनों जिलों पूर्वी सिंहभूम, सरायकेला-खरसावां और पश्चिम सिंहभूम के प्रमुख उद्यमियों, सिंहभूम चैंबर ऑफ कॉमर्स एंड इंडस्ट्री, आदित्यपुर स्मॉल इंडस्ट्री एसोसिएशन समेत बुद्धिजीवियों को बजट पर सुझाव देने के लिए आमंत्रित किया गया है। परिचर्चा सुबह 11 बजे शुरू होगी। कार्यक्रम में वित्त विभाग के प्रधान सचिव अमित खरे, कोल्हान प्रमंडल के आयुक्त समेत अन्य प्रशासनिक पदाधिकारी मौजूद रहेंगे।
दोपहर में पहुंचेंगे शहर
मुख्यमंत्री चाईबासा से दोपहर 3.30 बजे शहर आएंगे। इसके बाद शाम 5 बजे सोनारी एयरपोर्ट से सीधे रांची के लिए रवाना हो जाएंगे। यह जानकारी उनके आप्त सचिव मणींद्र चौधरी ने दी।
hin_Deva hin_Deva hin_Deva hin_Deva